

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 23.jūlijā Nr.309

 (protokols Nr.13, 5.p)

**Par zemes ierīcības projektu nekustamajam īpašumam „Jaunauduļi”, Liepas pagastā, Priekuļu novadā**

 Priekuļu novada dome izskata *Vārds Uzvārds, Vārds Uzvārds un Vārds Uzvārds* , kura vārdā, pamatojoties uz 2020.gada 26.februārī izsniegtu ģenerālpilnvaru Nr.1378, rīkojas *Vārds Uzvārds,* (turpmāk – Iesniedzēji) iesniegumu (09.07.2020., Nr.3.1-5.2/2020-2833) par zemes ierīcības projektu nekustamajā īpašumā „Jaunauduļi”, Liepas pagastā, Priekuļu novadā, ietilpstošās zemes vienības ar kadastra apzīmējumu 4260 002 0001 sadalīšanai trīs zemes vienībās, izveidojot divus jaunus nekustamo īpašumu. Vienlaicīgi iesniedzēji lūdz atzīt par spēku zaudējušu Priekuļu novada domes 2019.gada 17.decembra lēmumu Nr.519 (protokols Nr.13., 4.p.). Iesniegumam ir pievienota zemes robežu plāna shēma ar plānoto dalījuma shēmu.

 Izvērtējot pašvaldības rīcībā esošo informāciju, konstatēts:

1. Nekustamais īpašums „Jaunauduļi”, Liepas pagastā, Priekuļu novadā ar kadastra Nr.4260 002 0001 sastāv no divām zemes vienībām ar kadastra apzīmējumiem 4260 002 0001 un 4260 002 0002, pamatceltnes un trīs palīgceltnēm;
2. Iesniedzēju īpašuma tiesības uz nekustamo īpašumu „Jaunauduļi”, Liepas pagastā, Priekuļu novadā, nostiprinātas Liepas pagasta zemesgrāmatas nodalījumā Nr.14;
3. Iesniedzēji lūdz sadalīt zemes vienību ar kadastra apzīmējumu 4260 002 0001 trīs atsevišķās zemes vienībās un izveidot divus jaunus nekustamos īpašumus;
4. Priekuļu novada Liepas pagasta teritorijas plānojums ir pārapstiprināts Priekuļu novada domes sēdē 2009.gada 17.septembrī, protokols Nr.8.

Ņemot vērā iepriekš minēto un pamatojoties uz Ministru kabineta 2016.gada 2.augusta noteikumu Nr.505, „Zemes ierīcības projekta izstrādes noteikumi” 11.punktu, un Priekuļu novada domes Tautsaimniecības komitejas 2019.gada 16.jūlija lēmumu (protokols Nr.7), atklāti balsojot: PAR –11 (Elīna Stapulone, Aivars Tīdemanis, Aivars Kalnietis, Dace Kalniņa, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks), PRET –nav, ATTURAS –nav, Priekuļu novada dome **nolemj**:

1. Atzīt par spēku zaudējušu Priekuļu novada domes 2019.gada 17.decembra lēmumu Nr.519 (protokols Nr.13., 4.p.) ,,Par zemes ierīcības projektu nekustamajam īpašumam „Jaunauduļi”, Liepas pagastā, Priekuļu novadā”;
2. Neiebilst zemes ierīcības projekta izstrādei nekustamajam īpašumam „Jaunauduļi”, Liepas pagastā, Priekuļu novadā, ar kadastra Nr.4260 002 0001, paredzot sadalīt to trīs atsevišķos nekustamajos īpašumos – zemes vienību ar kadastra apzīmējumu 4260 002 0001 sadalot trīs zemes vienībās, saskaņā ar pielikumu;
3. Izstrādājot zemes ierīcības projektu ievērot sekojošus nosacījumus:
	1. Atdalāmās, neapbūvētās zemes vienības, kurā dominējošā ir lauksaimniecības zeme (Nr.1 pielikumā), platība orientējoši 15,1 ha, vairāk vai mazāk, cik izrādīsies izstrādājot zemes ierīcības projektu;
	2. Atdalāmās, apbūvētās zemes vienības, kurā dominējošā ir lauksaimniecības zeme (Nr.2 pielikumā), platība orientējoši 6,9 ha, vairāk vai mazāk, cik izrādīsies izstrādājot zemes ierīcības projektu;
	3. Atdalīt lineāru zemes vienību – ceļa nodalījuma joslu (Nr.3 pielikumā), pašvaldības autoceļa Kainaiži – Sarkaņi (A1) uzturēšanai, 0,7 ha platībā, vairāk vai mazāk, cik izrādīsies izstrādājot zemes ierīcības projektu;
	4. Respektēt Liepas pagasta zemesgrāmatu nodalījumā Nr.14 nekustamajam īpašumam noteiktās atzīmes un aizliegumus, lietu tiesības, kas apgrūtina nekustamo īpašumu un ķīlas tiesības;
	5. Gadījumā, ja tiek grozīti esošie nekustamā īpašuma lietošanas tiesību aprobežojumi vai noteikti jauni, projektam pievienot atbilstošas vienošanās vai apliecinājuma kopiju;
	6. Projektā paredzēt piekļūšanu esošajam un no jauna izveidotajam nekustamajam īpašumam atbilstoši Zemes pārvaldības likuma 7.pantam;
4. No jauna izveidotajam nekustamajam īpašumam (lauksaimniecības zemei) nosaukumu piešķirt apstiprinot zemes ierīcības projektu;
5. Atdalītajai zemes vienībai, pašvaldības autoceļa uzturēšanai, paredzēt nosaukumu: ,,Pašvaldības autoceļš Kainaiži – Sarkaņi”, Liepas pagastā, Priekuļu novadā, kuru apstiprina vienlaicīgi ar izstrādāto zemes ierīcības projektu
6. Nekustamā īpašuma lietošanas mērķus no jauna izveidotajiem nekustamajiem īpašumiem apstiprināt vienlaicīgi ar izstrādāto zemes ierīcības projektu;
7. Atbildīgā par lēmuma izpildi teritorijas plānotājs Juris Pētersons;
8. Kontroli par lēmuma izpildi veic Attīstības nodaļas vadītāja Vineta Lapsele.

*Šo lēmumu saskaņā ar Administratīvā procesa likuma 70.panta pirmo daļu, 76.panta pirmo un otro daļu, 79.panta pirmo daļu, 188.panta otro daļu un 189.panta pirmo daļu var pārsūdzēt viena mēneša laikā no tā spēkā stāšanās dienas pieteikumu iesniedzot*

*Administratīvās rajona tiesas attiecīgajā tiesu namā pēc pieteicēja adreses [fiziskā persona — pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona — pēc juridiskās adreses].*

Pielikuma grafiskais pielikums uz vienas lapas.

Domes priekšsēdētāja (paraksts) Elīna Stapulone